CELEX: 22022D0190
Language: hr
Date: 2021-12-24 00:00:00
Title: Odluka br. 2/2021 Zajedničkog odbora EU–PLO оd 24. prosinca 2021. o produljenju privremenih izmjena predviđenih točkom A Sporazuma u obliku razmjene pisama između Europske unije, s jedne strane, i Palestinske samouprave na Zapadnoj obali i u Pojasu Gaze, s druge strane, o daljnjoj liberalizaciji za poljoprivredne proizvode, prerađene poljoprivredne proizvode te ribu i proizvode ribarstva [2022/190]

14.2.2022   
               
               
                  HR
               
               
                  Službeni list Europske unije
               
               
                  L 32/1
               
            
         ODLUKA br. 2/2021 ZAJEDNIČKOG ODBORA EU–PLO
         оd 24. prosinca 2021.
         o produljenju privremenih izmjena predviđenih točkom A Sporazuma u obliku razmjene pisama između Europske unije, s jedne strane, i Palestinske samouprave na Zapadnoj obali i u Pojasu Gaze, s druge strane, o daljnjoj liberalizaciji za poljoprivredne proizvode, prerađene poljoprivredne proizvode te ribu i proizvode ribarstva [2022/190]
         ZAJEDNIČKI ODBOR EU–PLO,
         uzimajući u obzir Euromediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u Pojasu Gaze, s druge strane, koji je potpisan u Bruxellesu 24. veljače 1997., a posebno njegov članak 63., stavak 2.,
         uzimajući u obzir Sporazum u obliku razmjene pisama između Europske unije, s jedne strane, i Palestinske samouprave na Zapadnoj obali i u Pojasu Gaze, s druge strane, o daljnjoj liberalizaciji za poljoprivredne proizvode, prerađene poljoprivredne proizvode te ribu i proizvode ribarstva i o izmjeni Euromediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u Pojasu Gaze, s druge strane, koji je potpisan 13. travnja 2011., a posebno njegovu točku C stavak 1.a,
         budući da:
         
                     (1)
                  
                  
                     Člankom 63. stavkom 1. Euromediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u Pojasu Gaze, s druge strane („Privremeni sporazum o pridruživanju”) daje se Zajedničkom odboru za trgovinu i suradnju između Europske unije i Palestinske samouprave („Zajednički odbor”) ovlast za donošenje odluka u slučajevima predviđenima Privremenim sporazumom o pridruživanju te u drugim slučajevima u kojima je to potrebno za postizanje ciljeva utvrđenih u tom Sporazumu.
                  
               
                     (2)
                  
                  
                     Na temelju točke C stavka 1. točke (a) Sporazuma u obliku razmjene pisama između Europske unije, s jedne strane, i Palestinske samouprave na Zapadnoj obali i u Pojasu Gaze, s druge strane, o daljnjoj liberalizaciji za poljoprivredne proizvode, prerađene poljoprivredne proizvode te ribu i proizvode ribarstva i o izmjeni Euro-mediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u Pojasu Gaze, s druge strane („Sporazum u obliku razmjene pisama”) Zajednički odbor može donijeti odluku o produljenju privremenih izmjena predviđenih točkom A Sporazuma u obliku razmjene pisama.
                  
               
                     (3)
                  
                  
                     Rok u kojem Zajednički odbor donosi takvu odluku utvrđen je kako bi se subjektima omogućilo da se prilagode novoj situaciji i on ne utječe na ovlasti Zajedničkog odbora kao takvog. Obje su stranke već 2020. izrazile namjeru da nastave primjenjivati privremene izmjene za dodatno razdoblje od 10 godina.
                  
               
                     (4)
                  
                  
                     Člankom 10. Poslovnika Zajedničkog odbora predviđa se mogućnost donošenja odluka pisanim postupkom između sjednica ako se obje stranke tako dogovore,
                  
               DONIO JE OVU ODLUKU:
         
            Članak 1.
            Privremene izmjene predviđene točkom A Sporazuma u obliku razmjene pisama između Europske unije, s jedne strane, i Palestinske samouprave na Zapadnoj obali i u Pojasu Gaze, s druge strane, o daljnjoj liberalizaciji za poljoprivredne proizvode, prerađene poljoprivredne proizvode te ribu i proizvode ribarstva i o izmjeni Euromediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u Pojasu Gaze, s druge strane, primjenjuju se u dodatnom razdoblju od 10 godina.
         
         
            Članak 2.
            
               1.   Ova Odluka stupa na snagu na dan donošenja.
               Primjenjuje se od 1. siječnja 2022.
            
            
               2.   Ova Odluka sastavlja se na službenim jezicima stranaka Privremenog sporazuma o pridruživanju, pri čemu je svaki od tih tekstova jednako vjerodostojan.
            
         
         
            Sastavljeno u Bruxellesu 24. prosinca 2021.
            
               
                  Za Zajednički odbor
               
               
                  Predsjednik
               
               HALLERGARD